**KODEKS PISNEGA OCENJEVANJA / PREVERJANJA NA DALJAVO**

* Pisno ocenjevanje na daljavo je namenjeno oceni znanja, zato zaupajte v svoje znanje in sposobnosti ter pokažite, kaj znate, brez pomoči drugih ljudi in brez uporabe nedovoljenih pripomočkov (npr. mobitelov in drugih naprav za sporazumevanje).
* Prostor, v katerem pišete, in miza, na kateri pišete, naj bosta urejena tako kot v šoli pri pisanju testa. Na mizi in okoli nje so le papir za pisanje in pisala, ki jih potrebujete. Profesor lahko preveri urejenost mize in bližnje okolice.
* Prostor je primerno osvetljen.
* Na računalniku je vedno prižgana kamera in mikrofon, tudi med potekom oddaje naloge. Zvočnik na računalniku je nastavljen na nižjo jakost, da zvoki iz okolice niso preveč moteči.
* Na računalniku je odprt samo test in v ozadju ustrezna aplikacija.
* Med pisanjem nihče ne govori, da ne moti drugih. Morebitne težave sporočite profesorju preko pogovora, ki ga omogoča aktivna aplikacija (npr. chat).
* Uporaba slušalk med pisanjem ni dovoljena.
* V primeru kakršnihkoli tehničnih ali drugih težav se problem rešuje individualno.
* V primeru zaznave sumljivih okoliščin se pisno ocenjevanje razveljavi.